संस्कृत प्रकरण “मृच्छकटिकम्”-कवि शूद्रक आसेआ लिखेआ गदा ऐ। इस प्रकरण दा डोगरी अनुवाद प्रो.रामनाथ शास्त्री होरें “मित्ती दी गड्डी” नां कन्नै कीता जेह‌्ड़ा 1971 ब’रे च प्रकाशत होआ। इस अनुवाद पर शास्त्री होरें गी साहित्य अकादेमी अनुवाद पुरस्कार बी मिली चुके दा ऐ। इस प्रकरण दे 10 अंक न। प्रकरण दी कथा दा सार इस चाल्ली ऐ। एह् प्रकरण चारुदत्त ते वसन्तसेना दी प्रेम-कथा पर अधारत ऐ। चारुदत्त उज्जैनी दा इक प्रतिश्ठत बाह्मण ऐ जेह‌्ड़ा अतिऐन्त दानी होने करी हून गरीब होई गेदा ऐ। वसन्तसेना उज्जैनी दी बड़ी गै रूपवती ते गुणवती इक वेश्या ऐ जेह‌‌‌‌‌्ड़ी चारुदत्त कन्नै ओह्‌‌‌‌दे गुणें कारण हिरख करदी ऐ ते ओह्‌‌‌दे कोला धन दी कोई इच्छा नेईं रखदी।